
ΑΠΟΦΑΣΕΙ Σ 

Αριθ. Δ2/Δ/15184/5191 

Κανονισμός Σχολών Ανεμοπορίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περί ιδρύσεως εναε¬ 
ρίων μεταφορών παρά τω Υπουργεία) Συγκοινωνιών και 
οργανώσεως της Υπηρεσίας Πολιτικής Αεροπορίας και 
ρυθμίσεως συναφών θεμάτων» (ΦΕΚ 238 Α) όπως τροπο¬ 
ποιήθηκε με τον Ν. 1340/83 (ΦΕΚ 35 Α). 

2. Τις διατάξεις του Π.Δ. 56/89 «Οργανισμός Υπηρεσίας 
Πολιτικής Αεροπορίας του Υπουργείου Μεταφορών και 
Επικοινωνιών» (ΦΕΚ28 Α), όπως ισχύει. 

3. Τις διατάξεις του Ν. 1815/88 «περί Κυρώσεωςτου Κώ¬ 
δικα Αεροπορικού Δικαίου». 

4. Τις διατάξεις της συμβάσεως του Σικάγο «περί Διε¬ 
θνούς Πολιτικής Αεροπορίας» που κυρώθηκε με το Νόμο 
211/1947. 

5. Τις διατάξεις του Β.Δ. 1127/1972 «περί Ιδιωτικής Αε¬ 
ροπορίας». 

6. Το Β.Δ. 636/1972 «περί Πτυχίων και Αδειών Πολιτικής 
Αεροπορίας» όπως αυτό τροποποιήθηκε μεταγενέστερα. 

7. Το Β.Δ. 170/1969 «περί Κανόνων Εναερίου Κυκλοφο¬ 
ρίας» όπως αυτό τροποποιήθηκε μεταγενέστερα. 

8. Το Β.Δ. 634/1970 «περί Κανονισμού Πτητικής Ικανό¬ 
τητας Πολιτικών Αεροσκαφών και Πιστοποιήσεως Αερο¬ 
πορικών Προϊόντων εν γένει». 

9. Την αριθμ. Δ13/31915/1314/12.8.98 απόφαση του 
Υπουργού Μεταφορών και Επικοινωνιών «Παράρτημα 2 
(ΑΝΝΕΧ 2) της σύμβασης του Σικάγου» Κανόνες Αέρος 
ΦΕΚ 861/Β/98 όπως τροποποιήθηκε με την αριθμ. 
Δ4/Ε/15658/2394/19.4.99 απόφαση. 

10. Την αριθμ. Δ/10/Α/3055/244/25.01.02 απόφαση του 
Υπουργού Μεταφορών και Επικοινωνιών περί μεταβίβα¬ 
σης αρμοδιοτήτων και δικαιώματος υπογραφής «Με 
εντολή Υπουργού» στους Διοικητή, Υποδιοικητή κ.λ.π 
(ΦΕΚ 1/Β/2.01.02). 

11. Το έγγραφο Δ2/Δ/32667/7530/29.7.98 με το οποίο 
εξαιρούνται οι Σχολές Ανεμοπορίας από τις διατάξεις του 
Π.Δ. 359/95, το οποίο αναφέρεται στην ίδρυση αεροπορι¬ 
κών σχολών για την απόκτηση ερασιτεχνικής άδειας χει¬ 
ριστών ελαφρών αεροσκαφών Πολιτικής Αεροπορίας. 

12. Την ανάγκη εκδόσεως κανονισμού που θα ρυθμίζει 


την ίδρυση και λειτουργία σχολών Ανεμοπορίας στην Ελ¬ 
ληνική επικράτεια. 

13. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε και θέτουμε σε ισχύ από την υπογραφή του 
παρόντος, τον Κανονισμό Σχολών Ανεμοπορίας, που έχει 
ως εξής: 

ΚΑΝΟΝΙΣΜΟΣ ΣΧΟΛΩΝ ΑΝΕΜΟΠΟΡΙΑΣ 
ΚΕΦΑΛΑΙΟ Α 

ΓΕΝΙΚΕΣ ΔΙΑΤΑΞΕΙΣ - ΙΔΡΥΣΗ ΣΧΟΛΗΣ 
1. Ορισμοί: 

Κατά την έννοια του παρόντος καλείται: 
α) Αεροσκάφος: μηχάνημα το οποίο δύναται να επιτυγ¬ 
χάνει στήριξη στην ατμόσφαιρα εξ αντιδράσεων του αέ¬ 
ρος, μη συμπεριλαμβανομένωντων έκτης επιφανείαςτης 
γης προερχομένων αντιδράσεων του αέρος. 

β) Αεροπλάνο: Αεροσκάφος βαρύτερο του αέρα που κι¬ 
νείται με κινητήρα και που αποκτά την άντωσή του κατά 
την πτήση κυρίως από αεροδυναμικές αντιδράσεις επάνω 
σε επιφάνειες που παραμένουν σταθερές κάτω από δε¬ 
δομένες συνθήκες πτήσεως. 

γ) Ανεμόπτερο: Αεροσκάφος βαρύτερο από τον αέρα, 
το οποίο δεν κινείται με κινητήρα και που αποκτά την 
άντωσή του κατά την πτήση κυρίως από αεροδυναμικές 
αντιδράσεις σε επιφάνειες που παραμένουν σταθερές 
κάτω από συγκεκριμένες συνθήκες πτήσεως. 

δ) Μοτοανεμόπτερο: Ανεμόπτερο που είναι πιστοποιη¬ 
μένο να φέρει κινητήρα και που η ελεύθερη πτήση του δεν 
εξαρτάται βασικά από τον κινητήρα. 

ε) Εγκεκριμένη εκπαίδευση: η εκπαίδευση που γίνεται 
βάσει προκαθορισμένου προγράμματος εγκεκριμένου 
από την Υπηρεσία Πολιτικής Αεροπορίας (ΥΠΑ). 

στ) Ειδικοί όροι: οι κατά περίπτωση πρόσθετες απαιτή¬ 
σεις, οι οποίες είναι προσαρτημένες στην άδεια λειτουρ¬ 
γίας της σχολής. 

ζ) Εκμεταλλευόμενος: το φυσικό ή νομικό πρόσωπο που 
ασκεί εκμετάλλευση σχολής ανεμοπορίας. 

η) Εξουσιοδοτημένος εξεταστής: Πρόσωπο που ορίζε¬ 
ται από την Υπηρεσία Πολιτικής Αεροπορίας για τη διε- 
























7228 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νέργεια εξετάσεως για την απονομή ή ανανέωση πτυχίων, 
αδειών και ικανοτήτων. 

θ) Εξουσιοδοτημένος εκπρόσωπος της ΥΠΑ: υπάλλη¬ 
λος της ΥΠΑ, ο οποίος έχει εξουσιοδοτηθεί από το Διοι¬ 
κητή της ΥΠΑ για να ασκεί ορισμένες αρμοδιότητες σύμ¬ 
φωνα με τις διατάξεις του παρόντος κανονισμού. 

ι) Ικανότητα ή Ειδικότητα: Ο ειδικός χαρακτηρισμός που 
καταχωρείται στην άδεια του χειριστή και προσδιορίζει 
τους προσαρτημένους σε αυτήν ειδικούς όρους, δικαιώ¬ 
ματα και περιορισμούς. 

κ) Κυβερνήτης: Ο χειριστής που είναι υπεύθυνος για την 
πτήση και την ασφάλεια του αεροσκάφους κατά την διάρ¬ 
κεια του χρόνου πτήσεως. 

λ) Μαθητής: αυτός που είναι εγγεγραμμένος και παρα¬ 
κολουθεί τακτικά μαθήματα σε σχολή ανεμοπορίας. 

μ) Νύχτα: Το χρονικό διάστημα που αρχίζει τριάντα λε¬ 
πτά μετά τη δύση του Ηλιου και λήγει τριάντα λεπτά πριν 
από την ανατολή του Ηλιου. 

ν) Πιστοποιητικό Ισχύος Πτυχίου(Π.Ι.Π): Το έντυπο που 
είναι κυρωμένο από την αρμόδια αρχή, αποτελεί μέρος 
του πτυχίου και στο οποίο παρέχεται για καθορισμένο 
χρονικό διάστημα η δυνατότητα άσκησης των δικαιωμά¬ 
των που απορρέουν από το πτυχίο και αφετέρου πιστο¬ 
ποιούνται οι ικανότητες και ειδικότητες του κατόχου που 
είναι σε ισχύ. Χορηγείται όπου απαιτείται μαζί με το πτυ¬ 
χίο και ανανεώνεται σύμφωνα με τις διατάξεις που καθο¬ 
ρίζονται για κάθε πτυχίο. 

ξ) Πιστοποιητικό Υγείας: Βεβαίωση που εκδίδεται από 
την αρμόδια αρχή ότι ο κάτοχος ή ο υποψήφιος για την 
απόκτηση πτυχίου ή άδειας καλύπτει συγκεκριμένες 
απαιτήσεις υγειονομικής ικανότητας. Εκδίδεται με βάση 
την αναφορά που παρέχει ο εξουσιοδοτημένος ιατρός - 
εξεταστής ή το εξουσιοδοτημένο υγειονομικό κέντρο ή 
Νοσοκομείο που διενήργησε την εξέταση. 

ο) Πτήση ρυμούλκησης: Η πτήση κατά την διάρκεια της 
οποίας ανεμόπτερο ρυμουλκείται από αεροπλάνο. 

π) Πτήση ταξιδιού: Η πτήση κατά την οποία το αερο¬ 
σκάφος απομακρύνεται σε απόσταση μεγαλύτερη από 20 
ναυτικά μίλια από το αεροδρόμιο αναχωρήσεως. 

ρ) Πτυχίο ή άδεια: Διοικητική πράξη με την οποία ανα¬ 
γνωρίζεται σε εκείνον στον οποίο αναφέρεται, η ικανότη¬ 
τα ασκήσεως ορισμένων αεροπορικών καθηκόντων. 

σ) Σχολή Ανεμοπορίας: το εγκεκριμένο από την ΥΠΑ εκ¬ 
παιδευτικό κέντρο που εκτελείται εκπαίδευση για την 
απόκτηση πτυχίου ανεμοπόρου. 

τ) Σχέδιο πτήσεως: Συγκεκριμένες πληροφορίες που 
πρέπει να παρέχονται στις υπηρεσίες ελέγχου εναερίου 
κυκλοφορίας, σχετικές με την εκτέλεση πτήσεως αερο¬ 
σκάφους ή μέρους αυτής. 

υ) Χρόνος εκπαίδευσης σε διπλό χειρισμό: το συνολικό 
χρονικό διάστημα κατά το οποίο ο μαθητευόμενος ανε¬ 
μοπόρος εκπαιδεύεται από εκπαιδευτή ή βοηθό εκπαι¬ 
δευτή σε αεροσκάφος διπλού χειρισμού. 

φ) Χρόνος πτήσεως ανεμοπτέρου: το συνολικό χρονικό 
διάστημα από την έναρξη της κίνησης του ανεμοπτέρου 
για απογείωση που ρυμουλκείται ή όχι μέχρι την στιγμή 
της ακινητοποιήσεώς του μετά το τέλος της πτήσης. 

χ) Χρόνος πτήσης Μόνος: Το συνολικό χρονικό διάστη¬ 
μα πτήσεως κατά την διάρκεια του οποίου ο εκπαιδευό¬ 
μενος χειριστής είναι ο μόνος που επιβαίνει στο αερο¬ 
σκάφος. 

2. Σκοπός 

Σκοπός του παρόντος κανονισμού είναι, η οργάνωση 


και η άρτια λειτουργία των Σχολών Ανεμοπορίας, η παρο¬ 
χή των απαιτούμενων οδηγιών, κατευθύνσεων και περιο¬ 
ρισμών αλλά και η παροχή κατάλληλης και ικανοποιητικής 
θεωρητικής και πρακτικής εκπαίδευσης στους υποψηφί¬ 
ους ανεμοπόρους έτσι ώστε να καταστούν ικανοί και 
ασφαλείς αεραθλητές για την διατήρηση και διάδοση του 
αεραθλήματος,αλλά και της αεροπορικής ιδέας γενικό¬ 
τερα,στην χώρα μας. 

3. Έκταση εφαρμογής 

Οι διατάξεις του παρόντος έχουν εφαρμογή σε σχολές 
εκπαίδευσης ερασιτεχνών ανεμοπόρων, που είναι εγκα¬ 
τεστημένες στην Ελληνική επικράτεια και παρέχουν θεω¬ 
ρητική και πρακτική εκπαίδευση στο έδαφος και στον αέ¬ 
ρα. Η θεωρητική εκπαίδευση αφορά συγκεκριμένα προ¬ 
γράμματα εκπαιδεύσεως ενώ στην εκπαίδευση αέρος 
χρησιμοποιούνται αεροσκάφη ελληνικού νηολογίου ή νη¬ 
ολογίου κράτους μέλουςτης Ε.Ε., κατόπιν διμερούς συμ¬ 
φωνίας των ΥΠΑ Ελλάδος και της αντιστοίχου ΥΠΑ του 
κράτους μέλους της Ε.Ε. 

4. Άδεια λειτουργίας 

Γενικές διατάξεις 

α) Η άδεια λειτουργίας σχολής ανεμοπορίας χορηγείται 
από τον Διοικητή της Υπηρεσίας Πολιτικής Αεροπορίας. 
Απαγορεύεται η λειτουργία σχολής χωρίς την ανωτέρω 
άδεια ή κατά παράβαση των όρων αυτής. 

β) Η κατά την προηγούμενη παράγραφο του άρθρου 
αυτού άδεια χορηγείται μόνο σε φυσικά ή νομικά πρόσω¬ 
πα που πληρούν τις προϋποθέσεις του άρθρου 18 του 
Ν. 1815/88 «Κύρωση του Κώδικα Αεροπορικού δικαίου», 
όπως αυτό έχει αντικατασταθεί με το άρθρο 40 παρ.16 
του Ν.2065/1992 και το Π.Δ.365/94. 

γ) Οι παραβάτες των διατάξεων του κανονισμού θα 
εμπίπτουν στις διατάξεις του Ν. 1815/88 περί Κυρώσεως 
του Κώδικα Αεροπορικού Δικαίου. 

δ) Τα μαθήματα θα γίνονται στην ελληνική ή αγγλική 
γλώσσα ενώ για τις λοιπές λειτουργίες της σχολής θα 
χρησιμοποιείται η ελληνική. 

ε) Η άδεια λειτουργίας σχολής ανεμοπορίας χορηγείται 
μετά από αίτηση του ενδιαφερομένου και ο οποίος στη 
συνέχεια θα πρέπει να αποδείξει ότι η υπό ίδρυση σχολή 
πληροίτις αναγκαίες προϋποθέσεις και απαιτήσεις και ότι 
μπορεί να παρέχει εκπαίδευση σύμφωνα με τις διατάξεις 
του παρόντος κανονισμού και τους ειδικούς όρους λει¬ 
τουργίας. 

στ) Ο ενίοτε έλεγχος για τη σωστή εφαρμογή των δια¬ 
τάξεων του παρόντος κανονισμού γίνεται αποκλειστικά 
και μόνο από την ΥΠΑ. Για το σκοπό αυτό ο εκμεταλλευό¬ 
μενος υποχρεούται να επιτρέπει στους εξουσιοδοτημέ¬ 
νους εκπροσώπους της ΥΠΑ την άσκηση ελέγχου, ο οποί¬ 
ος εκτείνεται σε όλες τις φάσεις και στάδια λειτουργίας 
της σχολής. 

ζ) Ο δειγματοληπτικός έλεγχος σωστής οργάνωσης, 
λειτουργίας και εκπαίδευσης των διαφόρων σειρών της 
σχολής, γίνεται βάσει των εγκεκριμένων προγραμμάτων 
της, από τη Διεύθυνση Πτητικών Προτύπων της ΥΠΑ και 
το αρμόδιο τμήμα αυτής, χωρίς την υποχρέωση προη¬ 
γούμενης ενημέρωσης της σχολής. 

Η σχολή διαθέτει στους αξιολογητές όλα τα σχετικά 
στοιχεία και τους διευκολύνει στο έργο τους. Οι αξιολο- 
γητές πληροφορούν το διευθυντή της σχολής για τις ελ¬ 
λείψεις που διαπιστώσανε και εντός τριών ημερών συ¬ 
ντάσσουν σχετική με τον έλεγχο αναφορά και εισήγηση 
προς την ΥΠΑ/Δ2. 

Προϋποθέσεις 

Η αίτηση για χορήγηση άδειας λειτουργίας σχολής ανε¬ 
μοπορίας συνοδεύεται από παράβολο 60 000 Δρχ. (εξή¬ 
ντα χιλιάδων δραχμών). Τούτο δύναται να αναπροσαρμό¬ 
ζεται με απόφαση του Διοικητού ΥΠΑ. Η αίτηση υποβάλ¬ 
λεται τουλάχιστον 60 (εξήντα) ημέρες πριν από την 
ημερομηνία που πρόκειται η σχολή να λειτουργήσει. Στην 
αίτηση πρέπει να αναφέρεται η ακριβής διεύθυνση της 
έδρας και των εγκαταστάσεων της σχολής. 

Την αίτηση πρέπει να συνοδεύουν τα παρακάτω δικαιο- 
λογητικά: 

1. Εγχειρίδιο λειτουργίας - οργάνωσης και εγχειρίδιο 
εκπαίδευσης. 

Χαρακτηριστικά σημεία που θα αναφέρονται σε αυτά 
(βλέπε και άρθρο 6): 

Στοιχεία περί προσωπικού σχολής (εκπαιδευτές, διοι¬ 
κητικό, λοιπό προσωπικό). 

Στοιχεία περί ιδιόκτητων ή νόμιμα μισθωμένων εγκατα¬ 
στάσεων σχολής. 

Στοιχεία περί ιδιόκτητων ή νόμιμα μισθωμένων αερο¬ 
σκαφών σχολής. 

2. Εσωτερικός κανονισμός σχολής, αναγνωρισμένος 
από την ΕΛΑΟ. 

3. Ασφαλιστήριο συμβόλαιο που καλύπτει όλες τις φά¬ 
σεις της εκπαίδευσης της σχολής, το προσωπικό της, όσο 
και ζημίες προς τρίτους. 

Έγκριση λειτουργίας - Επάρκεια σχολής 

Μετά από την παραλαβή της αιτήσεως και των παραστα¬ 
τικών της, η Υπηρεσία Πολιτικής Αεροπορίας (ΥΠΑ/Δ2/Δ) 
ορίζει τριμελή επιτροπή υπαλλήλων της, η οποία κατόπιν 
θα προβεί στο σχετικό έλεγχο για τη διαπίστωση ή μη των 
περιγραφομένων απαιτήσεων και προϋποθέσεων του πα¬ 
ρόντος κανονισμού. Μετάτο πέραςτου ελέγχου εισηγείται 
για αποδοχή ή απόρριψη της αιτήσεως. 

Για τη χορήγηση άδειας λειτουργίας της σχολής ανε¬ 
μοπορίας, σε σχέση με την κατατιθεμένη αίτηση και τα 
παραστατικά αυτής και κατά τη διάρκεια του ελέγχου της, 
η σχολή πρέπει να αποδείξει στην ΥΠΑ, ότι είναι ικανή, και 
ότι εξασφαλίζει ικανοποιητικό επίπεδο εκπαίδευσης και 
ασφάλειας, και ότι πληροί τις απαιτήσεις του παρόντος 
κανονισμού. 

Ειδικότερα η σχολή πρέπει και ελέγχεται ότι καλύπτει 
τις πιο κάτω κατηγορίες: 

1. Αεροσκάφη. 

2. Εκπαιδευτικό κέντρο - χώρους - εγκαταστάσεις - πυ¬ 
ροπροστασία τους. 

3. Μέσα εκπαίδευσης και εκπαιδευτικά βοηθήματα. 

4. Μέσα επικοινωνίας και σύστημα λήψης μετεωρολογι¬ 
κών και ναυτιλιακών πληροφοριών. 

5. Μέσα παροχής πρώτων βοηθειών. 

6. Μητρώα και αρχεία. 

7. Οργάνωση και κανονισμούς λειτουργίας. 

8. Προσωπικό (εκπαιδευτικό,διοικητικό,τεχνικό). 

9. Τεχνικά εγχειρίδια. 

Χορήγηση - Ανανέωση αδείας λειτουργίας 

Η άδεια χορηγείται αρχικά για ένα χρόνο. Η ανανέωση 
της αδείας πραγματοποιείται ανά τριετία. 

Ειδικοί όροι: 

α) Οι ειδικοί όροι τεχνικής εκμετάλλευσης που προσαρ¬ 
μόζονται στην άδεια λειτουργίας σχολής ανεμοπορίας 
περιλαμβάνουν: 

Περιορισμούς σε ό,τι αφορά την εκμετάλλευση των αε¬ 
ροδρομίων και πεδίων προσγείωσης. 


Περιορισμούς Εναερίου χώρου. 

Τα αεροσκάφη που δύνανται να χρησιμοποιηθούν κατά 
την εκπαίδευση και τον εξοπλισμό αυτών. 

Άλλα στοιχεία τα οποία μπορεί να καθορίσει η ΥΠΑ για 
να καλυφθούν ειδικές ανάγκες ή περιπτώσεις που αφο¬ 
ρούν την ασφάλεια πτήσεων και εκπαίδευσης. 

β) Ο εκμεταλλευόμενος με ευθύνη του διευθυντή της 
σχολής υποχρεούται να ενημερώνει το προσωπικό για το 
περιεχόμενο, την τήρηση και την εφαρμογή των ειδικών 
όρων τεχνικής εκμετάλλευσης, σε σχέση με τις ευθύνες 
και τα καθήκοντα κάθ’ ενός στον τομέα των αρμοδιοτή¬ 
των του ως και τους μαθητές. 

γ) Ο εκμεταλλευόμενος ευθύνεται για τη σωστή λει¬ 
τουργία της σχολής.Προς τούτο πρέπει να λαμβάνει τα 
αναγκαία μέτρα, να ασκεί τους απαραιτήτους ελέγχους 
και να βεβαιώνεται ότι η λειτουργία της σχολής γίνεται 
σύμφωνα με την άδεια και τους ειδικούς όρους, καθώς και 
ότι πληρούνται οι απαιτήσεις του παρόντος κανονισμού. 

Αναστολή - Ανάκληση λειτουργίας 

Η άδεια ίδρυσης καιλειτουργίαςτης σχολής ισχύειεφό- 
σον πληρούνται οι απαιτήσεις των διατάξεων του παρό¬ 
ντος κανονισμού. Σε περίπτωση παράβασης ή απόκλισης 
από αυτές, η άδεια λειτουργίας μπορεί να ανασταλεί ή να 
ανακληθεί με αιτιολογημένη απόφαση του Διοικητού της 
ΥΠΑ. 

Προκειμένου για αναστολή αδείας: Κατόπιν διενέργει¬ 
ας διοικητικής έρευνας και σχετικής εισήγησης της Διευ- 
θύνσεως Πτητικών Προτύπων, στο πόρισμα της οποίας 
λεπτομερώς αναφέρονται τα αίτια, οι συνθήκες που έλα¬ 
βε χώρα παράβαση,παράπτωμα ή άλλη κολάσιμη πράξη 
εκ μέρους της Σχολής, δύναται να ανασταλεί η άδεια λει¬ 
τουργίας της για χρονικό διάστημα από μία (1) ημέρα έως 
12 μήνες. 

Προκειμένου για ανάκληση αδείας: Κατόπιν διοικητικής 
έρευνας και σχετικής εισηγήσεως της Διευθύνσεως Πτη¬ 
τικών Προτύπων, στο πόρισμα της οποίας αιτιολογημένα 
αναφέρονται τα αίτια,οι συνθήκες,που έλαβε χώρα σοβα¬ 
ρή παράβαση, παράπτωμα ή άλλη κολάσιμη πράξη εκ μέ¬ 
ρους της Σχολής δύναται να ανακληθεί τελεσίδικα η 
άδεια λειτουργίας της Σχολής. Πριν από την επιβολή οι- 
ασδήποτε από τις ανωτέρω κυρώσεις, η διοίκηση της 
σχολής καλείται να διατυπώσει εγγράφως τις απόψεις 
της για τις αποδιδόμενες παραβάσεις, εντός τιθεμένης 
ευλόγου προθεσμίας. 

ΚΕΦΑΛΑΙΟ Β 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΗΣ 

5. Προσωπικό της σχολής 

Η σχολή κατά το διάστημα εκπαίδευσης κάθε εκπαιδευ¬ 
τικής σειράς είναι υποχρεωμένη να διαθέτει επαρκή αριθ¬ 
μό προσωπικού σε όλες τις ειδικότητες για την εξασφάλι¬ 
ση σωστής λειτουργίας της σχολής. Γ ια τον ορισμό του 
εκπαιδευτικού προσωπικού της Σχολής απαραίτητη προ¬ 
ϋπόθεση είναι η καλή κατάσταση υγείας και της σωματι¬ 
κής αρτιμέλειάς του και γενικά να είναι αυτό ικανό να εκτε- 
λεί με άνεση και ευχέρεια τα καθήκοντα που του έχουν 
ανατεθεί. 

Το εκπαιδευτικό προσωπικό της σχολής (πλήν του Δι- 
ευθυντού σχολής) μπορεί να είναι πλήρους ή μερικής 
απασχόλησης (κατόπιν αιτήσεως του ενδιαφερομένου 
και εγκρίσεως της ΥΠΑ) και αφού έχουν στοιχειοθετηθεί 
πλήρως οι λόγοι για τους οποίους το αιτείται ο ενδιαφε¬ 
ρόμενος. 

Το εκπαιδευτικό προσωπικό της Σχολής Ανεμοπορίας 
αποτελείται από τους: 

Διευθυντής σχολής 

Κάτοχος πτυχίου χειριστή Ιδιωτικών ανεμοπτέρων ο 
οποίος κατέχει την ειδικότητα εκπαιδευτού πτήσεων. Σε 
περίπτωση που η Σχολή παρέχει εκπαίδευση και με τη μέ¬ 
θοδο της αερορυμούλκησης, ο Διευθυντής Σχολής πρέ¬ 
πει να είναι κάτοχος πτυχίου Ι.Χ. Αεροπλάνων. 

Απόφοιτος τουλάχιστον Λυκείου ή αντιστοίχου τίτλου 
σπουδών και ηλικίας όχι μικρότερης των 30 (τριάντα) 
ετών. 

Ο διευθυντής πρέπει να αποδείξει στην ΥΠΑ ότι διαθέ¬ 
τει πείρα και γνώση επί των αεροπορικών θεμάτων και ει¬ 
δικά επί των θεμάτων ανεμοπορίας (με εμπειρία τουλάχι¬ 
στον 50 ωρών πτήσεως με ανεμόπτερο στο ενεργητικό 
του, έκτων οποίωνη μία (1) ώρα να έχει πραγματοποιηθεί 
το τελευταίο εξάμηνο). 

Απομάκρυνση ή παραίτηση του διευθυντή σχολής χω¬ 
ρίς προηγούμενη αντικατάστασή του με την παράλληλη 
έγκριση της Υ.Π.Α., σημαίνει και παύση των λειτουργιών 
της Σχολής. 

Ο διευθυντής μπορεί να είναι και ο αρχιεκπαιδευτήςτης 
σχολής. 

Ο διευθυντής δε δικαιούται να συμμετέχει ενεργά στις 
δραστηριότητες άλλης Αεραθλητικής σχολής. 

Η αλλαγή του διευθυντή σχολής υπόκειται σε έγκριση 
της ΥΠΑ/Δ2. 

- Καθήκοντα και αρμοδιότητες 

Ο διευθυντής πρέπει: 

Να εξασφαλίζει τη σωστή οργάνωση και λειτουργία της 
σχολής, η οποία πρέπει να είναι σύμφωνα με τις, περί Δι¬ 
οικητικού και πειθαρχικού Δικαίου, Αεραθλητισμού, εκ¬ 
παίδευσης και διοικητικής μέριμνας, διατάξεις Νόμων, 
Διαταγμάτων, Υπουργικών αποφάσεων και κανονισμών, 
οδηγίες και κατευθύνσεις της Υπηρεσίας Πολιτικής Αε¬ 
ροπορίας. 

Να εξασφαλίζει ότι όλες οι δραστηριότητες της σχολής 
πραγματοποιούνται σε ασφαλές περιβάλλον και πάντα 
σύμφωνα με τους νόμους του κράτους, τους διεθνείς κα¬ 
νονισμούς και διαδικασίες της ΥΠΑ. 

Να επιτηρεί τις εκπαιδευτικές σειρές και να επιβεβαιώ¬ 
νει ότι οι μαθητές παρουσιάζουν ικανοποιητική πρόοδο. 

Να προβλέπει και να φροντίζει την προμήθεια της σχο¬ 
λής με τα απαραίτητα υλικά, μέσα και εξοπλισμό για ικα¬ 
νοποίηση των αναγκών της εκπαίδευσης. 

Να εξασφαλίζει την ενημερώση του προσωπικού και 
των μαθητών για την τήρηση των νόμων, κανονισμών και 
ειδικών όρων τεχνικής εκμετάλλευσης σύμφωνα με τα κα- 
θήκοντάτους. 

Ο διευθυντήςτης σχολής ευθύνεταιγιατη σωστή άσκη¬ 
ση της τεχνικής εκμετάλλευσης και της λειτουργίας της 
σχολής. Για αυτό το λόγο πρέπει να λαμβάνει τα αναγκαία 
μέτρα και να ασκεί τους απαραιτήτους ελέγχους. 

Να επιβάλλει τις απαιτούμενες κυρώσεις στους παρα¬ 
βάτες του κανονισμού της σχολής. 

Να απονέμει επαίνους ή άλλες διακρίσεις στούς μαθη¬ 
τές ή στο προσωπικό της σχολής. 

Να υποβάλει στην ΕΛΑΟ την ετήσια έκθεση πεπραγμέ¬ 
νων της σχολής με όλες τις σχετικές δραστηριότητες του 
έτους που πέρασε. 

Εκπαιδευτές - Βοηθοί εκπαιδευτών 

Ως εκπαιδευτές αέρος μπορούν να χρησιμοποιηθούν 


κάτοχοι πτυχίου χειριστή Ιδιωτικών ανεμοπτέρων, οι οποί¬ 
οι έχουν σε ισχύ την ειδικότητα του εκπαιδευτή πτήσεων 
ή βοηθού εκπαιδευτή αντίστοιχα. 

Οι εκπαιδευτές κάθε σχολής πρέπει να αποδείξουν 
στην Υ. Π.Α ότι διαθέτουν πείρα και γνώσεις επί των αερο¬ 
πορικών θεμάτων και ειδικά επί θεμάτων ανεμοπορίας (με 
εμπειρία τουλάχιστον 15 ωρών πτήσης με ανεμόπτερο 
στο ενεργητικό τους, μέσα στις οποίες θα έχουν πραγμα¬ 
τοποιηθεί 60 προσγειώσεις. Το τελευταίο εξάμηνο θα 
πρέπει να έχουν πραγματοποιήσει 30 λεπτά ώρα πτήσης 
και 6 προσγειώσεις τουλάχιστον). 

Γιατους βοηθούς εκπαιδευτές οι ανωτέρω ώρες περιο¬ 
ρίζονται κατά το ήμισυ. 

Ο πλέον εμπειρότερος από τους εκπαιδευτές αέρος 
μπορεί να ορισθεί από το διευθυντή σχολής ως αρχιεκ- 
παιδευτής. 

Μέσω της έγκρισης λειτουργίας της σχολής οι εκπαι¬ 
δευτές της, εγκρίνονται από την ΥΠΑ. 

Η σχολή είναι υποχρεωμένη να διατηρεί τους ίδιους εκ¬ 
παιδευτές για την ολοκλήρωση της εκπαιδευτικής σει¬ 
ράς. Αλλαγή των εκπαιδευτών υπόκεινται στην έγκριση 
της ΥΠΑ. 

Ως εκπαιδευτές εδάφους μπορούν να χρησιμοποιη¬ 
θούν οι εκπαιδευτές αέρος ή άτομα που θα αποδείξουν 
στην Υ.Π.Α ότι διαθέτουν γνώσεις και εμπειρία διδασκα¬ 
λίας για το κάθε μάθημα που θα διδάσκεται στη σχολή. 

- Καθήκοντα και αρμοδιότητες 

Ο εκπαιδευτής: 

Παρακολουθεί και κατευθύνει την εκπαίδευση τόσο στο 
έδαφος όσο και στον αέρα. 

Έχει την ευθύνη της σωστής τήρησης των εκπαιδευτι¬ 
κών προγραμμάτων. 

Προετοιμάζει, ενημερώνει, παρακολουθεί τους εκπαι¬ 
δευόμενους ανεμοπόρους και φροντίζει για την ασφά- 
λειά τους. 

Παρακολουθεί την πρόοδο των μαθητών και ενημερώ¬ 
νει τους εκπαιδευτικούς τους φακέλλους. 

Συντάσσει εκθέσεις προόδου της κάθε σειράς και ενη¬ 
μερώνει τον διευθυντή της σχολής. 

Εισηγείται στο διευθυντή τυχόν κυρώσεις σε παραβά¬ 
τες του κανονισμού της σχολής. 

Κατά την πρακτική εκπαίδευση ο εκπαιδευτής αέρος εί¬ 
ναι ο καθόλα υπεύθυνος εκ μέρους της σχολής και οι εκ¬ 
παιδευόμενοι εκτελούν μόνο κατόπιν υποδείξεων και 
εντολώντου. Γιαοποιοδήποτε δε εκπαιδευτικό πρόβλημα 
απευθύνονται σε αυτόν για την επίλυσή του. 

Χειριστές 

Ως χειριστής αεροσκάφους από το οποίο θα γίνονται 
ρυμουλκήσεις ανεμοπόρων μπορεί να χρησιμοποιηθεί 
κάτοχος πτυχίου χειριστή Ιδιωτικών αεροσκαφών με ειδι¬ 
κότητα ρυμούλκισης ανεμοπτέρου (σύμφωνα με τα ορι¬ 
ζόμενα στο Β.Δ 636/72 όπως τροποποιήθηκε με το 
Π .Δ. 115/96). 

Ο χειριστής πρέπει κατά τη διάρκεια της πτήσης να βρί¬ 
σκεται σε συνεχή επαφή με τον έλεγχο εναερίου κυκλο¬ 
φορίας της περιοχής που πετάει. 

Ο χειριστής σε συνεργασία με τον εκπαιδευτή αέρος 
πρέπει να εξασφαλίσει τις απαραίτητες συνθήκες για την 
ασφαλή διεξαγωγή της πτήσης όσο το ανεμόπτερο ρυ- 
μουλκείται από αυτόν. 

Διοικητικό προσωπικό 

Το διοικητικό προσωπικό πρέπει να είναι επαρκές για 

την τήρηση μητρώων μαθητών και υλικού καθώς και άλ¬ 
λων εγγράφων που απαιτούνται για τη σωστή λειτουργία 
της σχολής καθώς και των αρχείων αυτής. 

Τεχνικό προσωπικό 

Το τεχνικό προσωπικό σχολής πρέπει να κατέχει τις 
απαιτούμενες άδειες και ικανότητες για τη συντήρηση 
των αεροσκαφών και του τεχνικού εξοπλισμού της σχο¬ 
λής. 

6. Εγχειρίδια σχολής 

Η σχολή υποβάλλει προς την ΥΠΑ με την αίτησή της εις 
διπλούν εγχειρίδιο λειτουργίας και οργάνωσης και εγχει¬ 
ρίδιο εκπαίδευσης. Μετά το πέρας των ελέγχων και τις 
απαραίτητες διορθώσεις θα επιστρέφεται το ένα αντί¬ 
γραφο στη σχολή εγκεκριμένο. Οι αλλαγές του περιεχο¬ 
μένου των εγχειριδίων υπόκεινται στην έγκριση της ΥΠΑ. 

Στα εγχειρίδια πρέπει να αναλύονται οι παρακάτω κα¬ 
τηγορίες: 

α) Εγχειρίδιο λειτουργίας και οργάνωσης 

Κατάλογος - περιγραφή όλων των θεμάτων. 

θέματα διοίκησης - αρμοδιότητες, άσκηση διοίκησης, 
ευθύνες, ανάθεση καθηκόντων. 

Θέματα μαθητών - όροι ένταξης μαθητών σε εκπαιδευ¬ 
τικές σειρές, υποχρεώσεις και δικαιώματα μαθητών, πει¬ 
θαρχία μαθητών. 

θέματα οργάνωσης - προγραμματισμός και υλοποίηση 
εκπαίδευσης, έγκριση και εξουσιοδότηση εκπαίδευσης 
αέρος, διάθεση αεροσκαφών και υλικού, διάθεση μετα¬ 
φορικών μέσων, εξασφάλιση επικοινωνιών. 

Διαδικασίες επείγουσας ανάγκης - ατυχήματα και συμ¬ 
βάντα. 

Τεχνικά θέματα - αεροσκάφη (επιδόσεις, υποχρεώσεις 
και ευθύνες χειριστών και εκπαιδευομένων, συντήρηση 
αεροσκαφών), μεταφορικά μέσα, ειδικός εξοπλισμός, μέ¬ 
σα επικοινωνίας και χειρισμός αυτών. 

β) Εγχειρίδιο εκπαίδευσης 

Κατάλογος - περιγραφή όλων των θεμάτων. 

Ανάθεση καθηκόντων εκπαίδευσης. 

Προγράμματα εκπαίδευσης. 

Αρχική, προαγωγική εκπαίδευση και ειδικές εκπαιδεύ¬ 
σεις. 

Έλεγχοι ικανότητας. 

Εξετάσεις. 

Εκπαιδευτικά συμβούλια. 

Οι εγκεκριμένες τροποποιήσεις των εγχειριδίων θα δια¬ 
νέμονται προς όλους τους νομίμους κατόχους αυτών. Για 
το σκοπό αυτό η σχολή υποχρεούται να καθιερώσει σύ¬ 
στημα με το οποίο βεβαιούται ότι οι τροποποιήσεις έχουν 
ληφθεί από τους κατόχους των εγχειριδίων. 

7. Αεροπλάνα 

Αεροπλάνα που χρησιμοποιούνται από τη σχολή ανε¬ 
μοπορίας για την παροχή της εγκεκριμένης εκπαίδευσης 
πρέπει να αναφέρονται στους ειδικούς όρους τεχνικής 
εκμετάλλευσης και να πληρούν τις κατωτέρω προϋποθέ¬ 
σεις: 

Να είναι πτητικώς ικανά και εγκεκριμένα για ρυμουλκή¬ 
σεις ανεμοπτέρων. 

Να είναι προσαρμοσμένα για ρυμουλκήσεις ανεμοπτέ¬ 
ρων σύμφωνα με το εγχειρίδιο πτήσεως. 

Να είναι εξοπλισμένα με τα απαραίτητα όργανα για να 
μπορεί ο χειριστής να διατηρείτο επιθυμητό ίχνος πτήσης 
και να εκτελεί τους απαιτούμενους ελιγμούς. 

Να διαθέτουν τουλάχιστον ένα εγκεκριμένο πομποδέ¬ 
κτη νΗΡ. Να φέρουν ερωτο-αποκριτή (ΤΓαπεροάΘΓ) εφ 


όσον εκτελούν πτήση ταξιδιού ή εκπαίδευση πάνω από 
ύψος 6000 πόδια. 

Τα αεροσκάφη πρέπει να είναι Ελληνικού νηολογίου ή 
χωρώντης Ε.Ε. κατόπιν διμερούς συμφωνίας μεταξύ ΥΠΑ 
Ελλάδας και ΥΠΑ της χώρας νηολογίου του α/φους, ιδιό¬ 
κτητα ή νόμιμα μισθωμένα. 

Τα αεροσκάφη της σχολής πρέπει να είναι ασφαλισμέ¬ 
να με ασφαλιστική κάλυψη των επιβαινόντων και προς τρί¬ 
τους καθώς και υλικές ζημίες προς τρίτους και στο συμ¬ 
βόλαιο πρέπει να αναφέρεται ρητώς και η κάλυψη του συ¬ 
γκεκριμένου τρόπου εκμετάλλευσης. 

Αεροσκάφη τα οποία θα χρησιμοποιούνται για ρυμούλ¬ 
κηση ανεμοπτέρων με την έννοια του παρόντος κανονι¬ 
σμού νοούνται τα αεροπλάνα μόνο,τα οποία καλύπτουν 
τις ανωτέρω προϋποθέσεις. 

8. Ανεμόπτερα 

Ανεμόπτερα που χρησιμοποιούνται από τη σχολή ανε¬ 
μοπορίας για την παροχή της εγκεκριμένης εκπαίδευσης 
πρέπει να αναφέρονται στους ειδικούς όρους τεχνικής 
εκμετάλλευσης και να πληρούν τις κατωτέρω προϋποθέ¬ 
σεις: 

Να είναι πτητικώς ικανά και να συντηρούνται σύμφωνα 
με τις απαιτήσεις του κατασκευαστή και της ΥΠΑ. 

Να είναι κατάλληλα για τους σκοπούς της εκπαίδευσης. 

Να είναι κατάλληλα για επίδειξη απώλειας στήριξης και 
ενεργειών αποφυγής περιδίνησης. 

Να είναι εφοδιασμένα μα τα ακόλουθα όργανα: 

- Σύστημα ένδειξης ταχύτητας αέρα 

- Ρυθμιζόμενο υψόμετρο 

- Μαγνητική πυξίδα 

- Δείκτη ανόδου-καθόδου 

- Δείκτη ολίσθησης 

Τα ανεμόπτερα που χρησιμοποιούνται σε εκπαίδευση 
με εκπαιδευτή πρέπει να είναι διπλού χειρισμού καιτα όρ¬ 
γανά τους να είναι εξίσου προσιτά ήτοι: ευδιάκριτα και ευ¬ 
ανάγνωστα απάτη θέση του εκπαιδευτή και του μαθητή ή 
να είναι διπλά. 

9. Μηχανισμοί εκτόξευσης - καταπέλτες 

Οι μηχανισμοί εκτόξευσης-καταπέλτες που χρησιμο¬ 
ποιούνται από τη σχολή πρέπει να έχουν επαρκή ανυψω¬ 
τική ικανότητα και μήκος συρματόσχοινου, για να εκτο¬ 
ξεύουν με ασφάλεια το ανεμόπτερο τουλάχιστον σε ύψος 
που του επιτρέπει ασφαλή εκτέλεση κύκλου αεροδρομί¬ 
ου, υπό τις πιο δυσμενής συνθήκες. Πρέπει να είναι εφο¬ 
διασμένοι με μηχανισμό κοπής του συρματόσχοινου σε 
περίπτωση ανάγκης ή το προσωπικό πρέπει να έχει άλλη 
δυνατότητα κοπής του συρματόσχοινου. 

Το προσωπικό των εκτοξευτών πρέπει να είναι κατάλ¬ 
ληλα εκπαιδευμένο στην χρήση του μηχανήματος και στα 
μέτρα ασφαλείας αυτού. 

Για μηχανοκίνητους καταπέλτες πρέπει να διαθέτει και 
πυροσβεστήρες. 

Τόσο το προσωπικό του εκτοξευτή-καταπέλτη, όσο και 
το πλήρωμα του ανεμοπτέρου, πρέπει να γνωρίζει τα σή¬ 
ματα που χρησιμοποιούνται για συνεννόηση και τις ενέρ¬ 
γειες σε κατάσταση ανάγκης. 

10. Μοτοανεμόπτερα 

Όσο αφορά την συγκεκριμένη κατηγορία ανεμοπτέρων 
ισχύουν για αυτήν ότι προβλέπεται από τον σχετικό κανο¬ 
νισμό Πτήσεων με Μοτοανεμόπτερο (Α2/Γ/32492/6197/- 
22.9.89) με την προσθήκη ότι η εγκεκριμένη σχολή ανε¬ 
μοπορίας υποχρεούται στην έκδοση σχετικής βεβαίωσης 
προς την ΥΠΑ/τμήμα πτυχίων και αδειών, με την οποία 

αναλαμβάνει την ευθύνη ότι ο ενδιαφερόμενος ανεμοπό¬ 
ρος έχει περάσει με επιτυχία τις σχετικές εκπαιδεύσεις - 
εξετάσεις μέσα στα πλαίσια της σχολής και είναι ικανός 
για την εκτέλεση των σχετικών πτήσεων με μοτοανεμό- 
πτερο. Η σχολή είναι υποχρεωμένη να εκδίδει ειδική κάρ¬ 
τα στην οποία θα αναγράφονται τα πλήρη στοιχεία του 
χειριστή καθώς και τα δικά της και την οποία θα φέρει ο 
ενδιαφερόμενος μαζί του, και θα την επιδεικνύει παράλ¬ 
ληλα με το πτυχίο χειριστή ιδιωτικών ανεμοπτέρων ως 
αποδεικτικό στοιχείο της σχετικής εκπαίδευσης. 

11. Χορήγηση βεβαίωσης αερορυμούλκησης 

Η Σχολή Ανεμοπορίας που διαθέτει τις απαραίτητες 
προϋποθέσεις που προβλέπει ο παρών Κανονισμός για 
εκπαίδευση με αερορυμούλκηση, δύναται να χορηγεί βε¬ 
βαίωση εμπειρίας σε χειριστές αεροπλάνων που έχουν 
την απαιτούμενη εμπειρία σύμφωνα με την ισχύουσα νο¬ 
μοθεσία. 

12. Αεροδρόμια 

Η σχολή ανεμοπορίας μπορεί να χρησιμοποιεί ιδιόκτη¬ 
τα ή ιδιωτικά αεροδρόμια εγκεκριμένα από την ΥΠΑ με 
σύμφωνη γνώμη του ιδιοκτήτη. 

Η ΥΠΑ μπορεί να επιτρέψει χρήση πολιτικών αεροδρο¬ 
μίων και να καθορίσει όρους χρήσης αυτών. Για χρήση αε¬ 
ροδρομίων Πολεμικής αεροπορίας απαιτείται σύμφωνη 
γνώμη του Γ ενικού Επιτελείου Αεροπορίας. 

13. Ελάχιστα επιτρεπτά όρια ζώνης προσγειώσεων 

Οι ζώνες προσγειώσεων πρέπει να είναι απαλλαγμένες 
από φυσικά ή τεχνικά εμπόδια και το έδαφος αυτών να εί¬ 
ναι κατάλληλο για ομαλή προσγείωση του μαθητή. Γιατην 
αρχική εκπαίδευση η ελάχιστη έκταση που θα χρησιμο¬ 
ποιηθεί ως ζώνη πρέπει να είναι μήκους 300 μέτρα και 
πλάτους 30 μέτρα τουλάχιστον. Γ ιατην προχωρημένη εκ¬ 
παίδευση τουλάχιστον 150 μέτρα και 30 μέτρα έκτασης 
αντίστοιχα. Η επιλογή της κατάλληλης ζώνης γίνεται με 
ευθύνη του εκπαιδευτή σύμφωνα με τις καιρικές συνθή¬ 
κες που επικρατούν στην περιοχή και με γνώμονα τη μέγι- 
στη ασφάλεια των μαθητών. 

Η σχολή πρέπει να διαθέτει σε αυτήν την περίπτωση τα 
απαραίτητα μέσα για τη μεταφορά των εκπαιδευόμενων 
ανεμοπόρων και εκπαιδευτών από τη ζώνη αναγκαστικής 
προσγείωσης προς το αεροδρόμιο ή την έδρα της σχολής. 

14. Εναέριος χώρος 

α. Για τις ανάγκες της εκπαίδευσης και κατόπιν αιτήσε- 
ως της σχολής (μέσω της ΥΠΑ/Δ2/Δ) θα παραχωρείται 
απάτην Υπηρεσία Ελέγχου Εναερίου Κυκλοφορίας εναέ¬ 
ριος χώρος είτε μόνιμα είτε προσωρινά (διάστημα έως 
δύο μήνες). 

Η σχολή πρέπει πριν από τη χρήση αυτού του χώρου να 
έρχεται σε επαφή με τον ΕΕΚ και να συμμορφώνεται με 
τις οδηγίες του. 

β. Σε περίπτωση Αεραθλητικών εκδηλώσεων μπορούν 
να λάβουν μέρος μόνο εγκεκριμένες από την ΥΠΑ σχολές 
ανεμοπορίας και σύμφωνα πάντα με τις οδηγίες περί υπο¬ 
βολής αιτήσεως για εκτέλεση αεραθλητικής εκδήλωσης 
οι οποίες δίδονται στο σχετικό έγγραφο της ΥΠΑ/Δ2/Δ. 

15. Κέντρο εκπαίδευσης - εγκαταστάσεις 

Χώροι: 

Η σχολή πρέπει να διαθέτει γραφείο διοίκησης, αίθου- 
σα(ες) διδασκαλίας, γραφείο σχεδιασμού πτήσεων (στο 
αεροδρόμιο από το οποίο θα πραγματοποιούνται οι πτή¬ 
σεις), βιβλιοθήκη και χώρους υγιεινής. 

Εξοπλισμός χώρων: 

Η αίθουσα διδασκαλίας πρέπει να είναι εξοπλισμένη με 


έδρα εκπαιδευτού, θρανία μαθητών, πίνακα και να είναι 
επαρκώς φωτιζόμενη και αεριζόμενη. Συνίσταται η χρήση 
οπτικοακουστικών μέσων (βίντεο - τηλεόραση). Προαιρε¬ 
τικά υπάρχει η δυνατότητα να χρησιμοποιηθούν συστή¬ 
ματα εκπαίδευσης με ηλεκτρονικούς υπολογιστές. 

Το γραφείο σχεδιασμού πτήσεων θα διαθέτει χάρτες 
και διαγράμματα, τελευταίες αεροναυτιλιακές πληροφο¬ 
ρίες, μέσα επικοινωνίας, τελευταίες μετεωρολογικές 
πληροφορίες και κάθε άλλο υλικό που έχει σχέση με την 
ασφάλεια της πτήσεως. 

Για την εξασφάλιση σωστής λειτουργίας της σχολής 
αυτή πρέπει να διαθέτει μέσα επικοινωνίας τα οποία θα 
εξασφαλίζουν αμφίδρομη επικοινωνία μεταξύ του εκπαι¬ 
δευτικού κέντρου, αεροδρομίου, αεροσκάφους (αερο¬ 
πλάνου - ανεμοπτέρου). 

ΚΕΦΑΛΑΙΟ Γ 

ΕΚΠΑΙΔΕΥΤΙΚΑ ΜΕΣΑ - ΑΔΕΙΕΣ 

16. Εκπαίδευση 
Εκπαιδευόμενοι ανεμοπόροι 

Μαθητές σχολής ανεμοπορίας μπορούν να γίνουν Έλ¬ 
ληνες πολίτες ή πολίτες κρατών μελών της Ευρωπαϊκής 
Ενωσης. 

Πολίτες άλλων κρατών μπορούν μόνο κατόπιν εγκρίσε- 
ωςτης Υ.Π.Α. 

Οι μαθητές πρέπει να είναι ενήλικες ή να έχουν συμπλη¬ 
ρώσει το 16ο έτος ηλικίας με έγγραφη όμως συγκατάθε¬ 
ση του γονέα ή του κηδεμόνα τους. 

Οι αλλοδαποί μαθητές πρέπει να γνωρίζουν επαρκώς τη 
γλώσσα που θα χρησιμοποιείται κατά τη διάρκεια της εκ¬ 
παίδευσης. 

Κατά τα άλλα ισχύειτο άρθρο 17 (άδεια μαθητευόμενου 
χειριστή) του Β.Δ. 636/72 όπως αυτό τροποποιήθηκε με 
το Π.Δ.115/96 καθώς και όλες οι εν ισχύι διατάξεις της 
ΥΠΑ σχετικά με την εκπαίδευση μαθητευομένων χειρι¬ 
στών. 

Πτυχίο χειριστή ανεμοπτέρου - εξετάσεις 
Μετά το πέρας της εκπαίδευσης από την εγκεκριμένη 
σχολή ανεμοπορίας ο εκπαιδευόμενος ανεμοπόρος δίνει 
γραπτή και πρακτική εξέταση για την απόκτηση του πτυ¬ 
χίου χειριστή Ιδιωτικών ανεμοπτέρων σύμφωνα μετά ορι¬ 
ζόμενα στο άρθρο 25 του Β.Δ. 636/72 όπως αυτό τροπο¬ 
ποιήθηκε με το Π.Δ.115/96. 

Έναρξη εκπαίδευσης 

Η εκπαίδευση των ανεμοπόρων ορίζεται στα τρία παρα¬ 
κάτω γενικά στάδια: 
α. Αρχική εκπαίδευση 

Σκοπός της αρχικής εκπαίδευσης είναι απόκτηση βασι¬ 
κών γνώσεων και η γνωριμία του μαθητευόμενου ανεμο¬ 
πόρου με το αντικείμενο, 
ι) Θεωρητική εκπαίδευση (σύνολο ωρών 15) 

Νομοθεσία μέρος I (Βασικές αρχές) ώρες 2 
Νομοθεσία μέρος II (Βασικές αρχές)ώρες 2 
Γ ενικές τεχνικές γνώσεις (Γ ενικές αρχές περί αεροσκα¬ 
φών, γνωριμία με το ανεμόπτερο,γενικές αρχές αεροδυ¬ 
ναμικής κλπ.) ώρες 6 

Μετεωρολογία ώρες (Βασικές αρχές) ώρες 2 
Αεροναυτιλία (Βασικές αρχές) ώρες 2 
Ανθρώπινες δυνατότητες και περιορισμοί ώρες 1 
ιι) Πρακτική εκπαίδευση εδάφους (σύνολο ωρών 2) 

Γ ενική προετοιμασία - οπτική επαφή με το ανεμόπτερο 
ώρες 1 

Τεχνικές ανεμοπορίας ώρες 1 

β) Προαγωγική εκπαίδευση: 

Σκοπός της προαγωγικής εκπαίδευσης είναι η εξοικείω¬ 
ση του μαθητού με το ανεμόπτερο. 

Για να συμμετάσχει μαθητής στην προαγωγική εκπαί¬ 
δευση πρέπει να έχει περάσει την αρχική εκπαίδευση, 
ι) Θεωρητική εκπαίδευση (σύνολο ωρών 60) 

Νομοθεσία Πολιτικής Αεροπορίας (μέρος I -Πτυχία, 
ατυχήματα, υποχρεώσεις χειριστού-ώρες 3,) (μέρος II - 
Κανόνες πτήσεως νΡΒ, διαδικασίες πτήσεως Ν/ΡΒ- 
ώρες7) 

Γ ενικές τεχνικές γνώσεις (αεροσκάφη, ανεμόπτερα, θε¬ 
ωρία πτήσεως, όργανα, μέθοδοι εκτοξεύσεως ανεμοπτέ¬ 
ρων, κατασκευαστικά κ.λπ.) ώρες 15. 

Μετεωρολογία ώρες (Τοπική μετεωρολογία, συνοπτική 
μετεωρολογία, πρόγνωση καιρού) ώρες 10 
Αεροναυτιλία ώρες 10 

Τεχνική πτήσεως - Καταστάσεις ανάγκης ώρες 12 
Ανθρώπινες δυνατότητες και περιορισμοί ώρες 3 
ιι) Πρακτική εκπαίδευση εδάφους (σύνολο ωρών 3) 
ιιι) Πρακτική εκπαίδευση αέρος όπως αυτή προβλέπε- 
ται στο άρθρο 25 παρ.2 του Β.Δ. 636/72 όπως αυτό τρο¬ 
ποποιήθηκε με το Π.Δ.115/96. 

Για τα μέρη της αρχικής - προαγωγικής εκπαίδευσης οι 
μαθητές θεωρείται ότι επιτυχώς έχουν περάσει το κάθε 
στάδιο εφόσον εξεταστούν προφορικά από τον εκπαι¬ 
δευτή της σχολής και κατέχουν τουλάχιστον το 70% των 
απαιτού μενών γνώσεων. Ο εξεταστής της σχολής οφείλει 
να ενημερώνει και τα μητρώα των μαθητών. 

Ο εκπαιδευτής αέρος εφόσον κρίνει απαραίτητο μπορεί 
να καθυστερήσει τις εοίο πτήσεις του εκπαιδευόμενου 
έως ότου πιστεύει ότι αυτός είναι έτοιμος να περάσει στη 
συγκεκριμένη φάση της εκπαίδευσης. Ο εκπαιδευτής 
υποχρεούται να γράψει« Κατάλληλος για 5010 πτήσεις» 
και να υπογράψει στην άδεια του μαθητευόμενου ανεμο¬ 
πόρου όταν νομίζει ότι μπορεί αυτός να περάσει στη συ¬ 
γκεκριμένη φάση της εκπαίδευσης. 

Τόσο στην αρχική όσο στην προαγωγική εκπαίδευση εί¬ 
ναι υποχρεωτική η παρουσία εκπαιδευτή σε όλες τίς φά¬ 
σεις της εκπαίδευσης και οι μαθητές οφείλουν να συμ¬ 
μορφώνονται επακριβώς και άμεσα με τις υποδείξεις του. 
γ) Ειδικές εκπαιδεύσεις 

Η εγκεκριμένη σχολή μπορεί να οργανώνει ειδικές εκ¬ 
παιδεύσεις με σκοπό την αναβάθμιση του αθλήματος. 

Προγράμματα των εκπαιδεύσεων αυτών τυγχάνουν 
εγκρίσεως της ΥΠΑ κατόπιν αιτήσεως της σχολής στην 
οποία θα αναφέρονται: ο τόπος και ο χρόνος διεξαγωγής, 
ονόματα και προσόντα εκπαιδευτών, όνοματα μαθητών, 
εξοπλισμός τους, αναλυτικό πρόγραμμα εκπαίδευσης, 
υπεύθυνος εκπαίδευσης. Στις ειδικές εκπαιδεύσεις μπο¬ 
ρούν να συμμετάσχουν μόνο κάτοχοι πτυχίου ανεμοπό¬ 
ρου. Η σχολή και η ΥΠΑ μπορούν να απαιτήσουν και πρό¬ 
σθετα προσόντα σύμφωνα με το είδος της εκπαίδευσης. 

17. Περιορισμοί εκπαίδευσης 

Γ ια το πρακτικό μέρος της προαγωγικής εκπαίδευσης 
τίθεται ο πιο κάτω περιορισμός: 

Απαγορεύονται οι εκπαιδευτικές πτήσεις άνω των 
10000 ποδών. 

18. Αρχεία και μητρώα 

Η σχολή θα τηρεί κατά τη διάρκεια της εκπαίδευσης και 
τουλάχιστον ένα χρόνο μετά την περάτωσή της εκπαι¬ 
δευτικής σειράς από τον τελευταίο μαθητή τα εξής στοι¬ 
χεία: 

Μητρώα μαθητών όπου θα αναφέρονται υγειονομικά 


στοιχεία μαθητών, οικονομικά στοιχεία, παρακολούθηση 
μαθημάτων και βαθμολόγιση, ποινές που επιβλήθηκαν 
παρατηρήσεις εκπαιδευτών και σχολής, απόκτηση αδει¬ 
ών κ.λπ. 

Μητρώα εκπαιδευτών όπου θα αναφέρονται οι άδειές 
τους και η κατάσταση υγείας τους, παρακολούθηση και 
βαθμολόγιση τους από τον διευθυντή της σχολής, παρα¬ 
τηρήσεις σχολής προς αυτούς, οικονομικά στοιχεία και 
αμοιβές εφόσον υπάρχουν. 

Μητρώα υλικού: Γιατο υλικό που χρησιμοποιείται στην 
εκπαίδευση εδάφους θα τηρείται κατάσταση με εγκεκρι¬ 
μένο από την ΥΠΑ υλικό. 

Γ ια τα αεροσκάφη (αεροπλάνα - ανεμόπτερα) θα τη¬ 
ρούνται τα από την ΥΠΑ προβλεπόμενα. 

Όλα τα ανωτέρω θα τίθενται στην διάθεση της ΥΠΑ/Δ2 
οσάκις ζητηθούν. 

ΚΕΦΑΛΑΙΟ Δ 
ΛΟΙΠΕΣ ΔΙΑΤΑΞΕΙΣ 

19. Απαγορεύσεις 

Απαγορεύεται η εκτέλεση πτήσεων από μαθητευόμενο 
ανεμοπόρο χωρίς την κατοχή της σχετικής αδείας από 
την Υ.Π.Α. 

Απαγορεύεται η εκτέλεση πτήσεων από μαθητευόμενο 
ανεμοπόρο χωρίς το πιστοποιητικό υγείας. 

Απαγορεύεται η εκτέλεση πτήσεων από μαθητευόμενο 
ανεμοπόρο εαν αυτή δεν είναι στα πλαίσια οργάνωσης και 
λειτουργίας μιας εγκεκριμένης από την Υ.Π.Α. σχολής. 

Απαγορεύεται η εκτέλεση πτήσεων από μαθητευόμενο 
ανεμοπόρο όταν αυτός βρίσκεται υπάτην κατοχή φαρμα¬ 
κευτικών ουσιών ή αλκοολούχων ποτών. 

Απαγορεύεται η εκτέλεση πτήσεων σε ζώνες προσέγγι¬ 
σης αεροδρομίων. 

Απαγορεύεται η εκτέλεση πτήσεων πάνω από πόλεις - 
κωμοπόλεις καθώς και μεγάλες κατοικημένες περιοχές, ή 
και πολυσύχναστες περιοχές και συγκεντρώσεις. 

Απαγορεύεται η εκτέλεση πτήσεων κατά τη νύχτα εκτός 
της περίπτωσης προηγούμενης εγκρίσεως από την 
Υ.Π.Α. 

Απαγορεύεται η εκτέλεση πτήσεων σε ενεργοποιημένα 
πεδία βολής ή πεδία ασκήσεων στρατιωτικών περιοχών 
και απαγορευμένες περιοχές γενικά. 

Απαγορεύεται η παραχώρηση, μίσθωση, υπομίσθωση ή 
και ναύλωση ανεμοπτέρου με σκοπό την εκτέλεση πτήσε¬ 
ων εκτός των πλαισίων της εγκεκριμένης από την Υ.Π.Α 
σχολής. 

Απαγορεύεται η εκτέλεση πτήσεων όταν τίθεται σε κίν¬ 
δυνο η ασφάλεια του μαθητευόμενου χειριστή ανεμοπτέ¬ 
ρου με οποιδήποτε τρόπο. 

ΑΡΟΡΟ ΔΕΥΤΕΡΟ 
Τελικές διατάξεις 

Ο παρών κανονισμός μπορεί να τροποποιηθεί κατόπιν 
εισηγήσεως του Διευθυντή Πτητικών Προτύπων πρός το 
Διοικητή της ΥΠΑ. 

Το αρμόδιο τμήμα της Διεύθυνσης Πτητικών Προτύπων 
(Δ2) είναι υποχρεωμένο να μελετά τις εισηγήσεις,για τρο¬ 
ποποίηση - βελτίωση του παρόντος κανονισμού από τρί¬ 
τους. 

ΑΡΟΡΟ ΤΡΙΤΟ 
Μεταβατικές διατάξεις 

1. Οι σχολές που ήδη παρέχουν εκπαίδευση σε άνεμο- 

πόρους πρέπει να αποκτήσουν άδεια λειτουργίας σύμ¬ 
φωνα με τον παρόντα κανονισμό εντός δύο ετών από τη 
δημοσίευσή του στην Εφημερίδα της Κυβερνήσεως 
(ΦΕΚ), σε διαφορετική περίπτωση είναι υποχρεωμένες να 
σταματήσουν τις σχετικές δραστηριότητες και να ενημε¬ 
ρώσουν την ΥΠΑ/Δ2 σχετικά. 

2. Από δημοσιεύσεως της παρούσης καταργείται η υπ’ 
αριθ. Δ2/Δ/44584/13840/6.10.00 απόφαση (ΦΕΚ/Β/1348/- 


7.11.00) καθώς και κάθε άλλη διάταξη ή κανονισμός για το 
ίδιο θέμα. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 18 Απριλίου 2002 
Με εντολή Υπουργού 
Ο Διοικητής 

